***Duboko grlo*** (engl. ) je američki pornografski film snimljen 1972. godine u režiji Gerarda Damiana, poznat kao prvo ostvarenje žanra koje je izazvalo pažnju mainstream javnosti, od svojih izvođača učinilo zvijezde, postalo dio američke i svjetske popularne kulture te potaklo fenomen tzv. *porno chica* odnosno Zlatno doba pornografije.

Film je snimljen sa niskim budžetom u produkciji Louisa "Butchieja" Peraina, sina Anthonyja Peraina, jednog od istaknutih članova njujorške mafijaške porodice Colombo. Slavu je dugovao tome što je njegova premijera 12. juna 1972. godine bila najavljena u *New York Timesu*, te tome što je predstavljao jedan od tada rijetkih filmova koji je pornografski sadržaj nastojao prikazati kroz okvir nekakvog zapleta, odnosno imao koliko-toliko zaokružene likove. Njegov se uspjeh, pak, najviše tumači timešto su u jeku seksualne revolucije "nepristojni" i dotada potpuno marginalizirani erotski i porno-filmovi shvaćeni kao jedan od izraza oslobođenja od dotadašnjeg konzervativnog morala. Brojne slavne i ugledne ličnosti su otišle pogledati, a kasnije i hvaliti film. Iako je etablirana kritika, uključujući Rogera Eberta, prema njemu bila neprijateljski raspoložena, film je brzo postao dijelom brojnih referenci u popularnoj kulturi, a njegov naslov eufemizam kako za porno-filmove uopće, tako i za felacio koji predstavlja glavni motiv filma. Njegov je status konačno potvrđen kada je za vrijeme afere Watergate Howard Simons, jedan od urednika uglednog *Washington Posta* odabrao upravo "Duboko Grlo" kao pseudonim za ključnog i decenijama neimenovanog zviždača čije su informacije dovele do rasvjetljivanja skandala.

Tokom nekoliko godina nakon premijere su glavna glumica Linda Lovelace i, u manjoj mjeri, njen partner Harry Reems stekli status celebrityja. Sam je film postao predmetom brojnih tužbi za opscenost, odnosno kaznenih progona i sudskih sporova koji su, temeljem ranijih godina uspostavljene prakse i standarda slobode izražavanja, uglavnom završavali u korist producenata. Film je postigao i izuzetnu gledanost, a samim time i veliki komercijalni uspjeh; tvrdnje o tome da je tokom kino-distribucije uspio zaraditi 600 miliona dolara su, međutim, danas odbačene kao ne-realistične te se obično tumače nastojanjem porodice Colombo i drugih grupa organiziranog kriminala da preko njega peru novac stečen ilegalnim aktivnostima.

Tokom kasnijih godina je snimljeno nekoliko pornografskih filmova koji su kao naslov, u raznim varijantama, koristili izraz *Duboko grlo*, odnosno za glavni motiv imalo felacio, iako sa originalom nisu imali nikakve neposredne veze.

Radnja
------

Radnja filma se vrti oko seksualno frustrirane žene koja ne može da doživi orgazam. Ona pita svoju iskusniju drugaricu šta da radi, pa kad ni orgije ne pomažu odlazi kod doktora. Nakon pregleda doktor otkriva da je njen klitoris duboko u grlu i od tada počinje radnja filma „Duboko grlo".

Uloge
-----

* Linda Boreman ... Linda Lovelace
* Harry Reems ... Dr. Young
* Dolly Sharp ... Helen
* Bill Harrison ... Mr. Maltz
* William Love ... Wilber Wang
* Carol Connors ... bolničarka
* Bob Phillips ... Mr. Fenster
* Ted Street ... dostavljač
* John Byron ... #11
* Jack Birch (naveden kao "Michael Powers") ... #12
* Gerard Damiano (naveden kao "Al Gork") ... Posljednji čovjek
* Ron Wertheim (nenaveden na špici) ... Bradati čovjek na fotelji

Muzika filma
------------

1. *Introducing Linda Lovelace*
2. *"Mind if I smoke while you're eating?"*
3. *Blowing' Bubbles*
4. *"A Lot of little tingles"*
5. *Love Is Strange*
6. *"A joint like you..."*
7. *"You have no tinkler!"*
8. *Deep Throat*
9. *"I wanna be your slave"*
10. *"My love is like a big blonde afro (Jah-ron-o-mo)"*
11. *Nurse Lovelace*
12. *I'd Like To Teach You All To Screw (It's The Real Thing)*
13. *Nurse About the House*
14. *"I got Blue Cross"*
15. *Old Dr. Young*
16. *Masked Marvel*

Nagrade
-------

* 1985 - *XRCO* Kuća slavnih (filmovi za odrasle)

Izvori
------

1. ↑  Hiltzik, Michael (February 24, 2005). „'Deep Throat' Numbers Just Don't Add Up". *Los Angeles Times*. Pristupljeno 23. VII 2010.
2. ↑  CKM:Antologijski porno film Duboko grlo Arhivirano 2012-03-23 na Wayback Machine-u, Pristupljeno 14. 4. 2012.
3. ↑  imdb-awards, Pristupljeno 14. 4. 2012.

Vanjske veze
------------

***Deep Throat (film)*** na Wikimedijinoj ostavi

* *Deep Throat* na sajtu IMDb
* *Deep Throat* at the Adult Film Database
* „That old feeling: when porno was chic". *Time*. March 29, 2005. Arhivirano iz originala na datum 2012-05-24. Pristupljeno 2016-08-10.
* *Inside Deep Throat* u katalogu Američkog filmskog instituta
* *Deep Throat 4* at IAFD
* *Deep Throat V* na sajtu IMDb
* *Deep Throat 5* at IAFD

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 206873649
* GND: 7500588-8

 |